CELEX: 32017D1429
Language: sk
Date: 2017-08-04 00:00:00
Title: Vykonávacie rozhodnutie Rady (SZBP) 2017/1429 zo 4. augusta 2017, ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

5.8.2017   
            
            
               SK
            
            
               Úradný vestník Európskej únie
            
            
               L 204/110
            
         VYKONÁVACIE ROZHODNUTIE RADY (SZBP) 2017/1429
   zo 4. augusta 2017,
   ktorým sa vykonáva rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, a ktorým sa zrušuje rozhodnutie 2011/137/SZBP (1), a najmä na jeho článok 12 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 31. júla 2015 prijala rozhodnutie (SZBP) 2015/1333.
            
         
               (2)
            
            
               Výbor Bezpečnostnej rady Organizácie Spojených národov zriadený podľa rezolúcie Bezpečnostnej rady Organizácie Spojených národov č. 1970 (2011) 21. júla 2017 schválil doplnenie jedného plavidla na zoznam plavidiel, na ktoré sa vzťahujú reštriktívne opatrenia.
            
         
               (3)
            
            
               Príloha V k rozhodnutiu (SZBP) 2015/1333 by sa preto mala zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha V k rozhodnutiu (SZBP) 2015/1333 sa týmto mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 4. augusta 2017
      
         
            Za Radu
         
         
            predseda
         
         M. MAASIKAS
      
   
   
      (1)  Ú. v. EÚ L 206, 1.8.2015, s. 34.
   
      PRÍLOHA
      
                  1.
               
               
                  Do zoznamu plavidiel, na ktoré sa vzťahujú reštriktívne opatrenia, uvedeného v prílohe V k rozhodnutiu (SZBP) 2015/1333 sa dopĺňa toto plavidlo:
               
            B.   Subjekty
      
               
                  1.
               
               
                  
                     Názov: CAPRICORN
                  
                     Alias: n.a. Alias 2: n.a. Adresa: n.a. Dátum zaradenia do zoznamu:21. júla 2017
                  
                     Doplňujúce informácie
                  
                  IMO: 8900878. Zaradené na v zoznam podľa bodu 10 písm. a) a b) rezolúcie č. 2146 (2014) v znení rozšírenom a zmenenom bodom 2 rezolúcie č. 2362 (2017) (zákaz nakladať, prepravovať alebo vykladať; zákaz vstupovať do prístavov). Podľa bodu 11 rezolúcie č. 2146 (2014) toto označenie platí od 21. júla do 21. októbra 2017, pokiaľ ho neukončí výbor skôr na základe bodu 12 rezolúcie č. 2146. Vlajkový štát: Tanzánia. K 16. júlu 2017 sa plavidlo nachádzalo pri pobreží Cypru.